Úradný vestník L 210 , 20/08/2003 S. 0030 - 0034



Rozhodnutie Komisie z 18. augusta 2003, ustanovujúce zvláštne podmienky, ktorými sa riadi dovoz produktov rybolovu zo Saint Pierra a Miquelonu (oznámené pod číslom dokumentu C(2003) 2977) (Text s významom pre EHP) (2003/609/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu rady č. 91/493/EHS z 22. júla 1991, ktorou sa stanovujú zdravotné podmienky pre výrobu produktov rybolovu a ich uvádzania na trh [1], naposledy zmenenú a doplnenú nariadením (ES) č. 806/2003 [2]a najmä na jej článok 11, keďže: (1) bola v mene Komisie vykonaná kontrola na Saint Pierre a Miquelone na overenie podmienok, za ktorých sa vyrábajú, uskladňujú a rozosielajú produkty rybolovu do spoločenstva; (2) požiadavky v legislatíve Saint Pierra a Miquelonu na zdravotné kontroly a monitorovanie produktov rybolovu možno považovať za rovnocenné požiadavkám ustanoveným v smernici 91/493/EHS; (3) najmä "Direction des Services de lAgriculture: Services Vétérinaires (DSA)", ktoré patrí pod "Ministère français de lagriculture et de la pêche", je schopné účinne overovať implementáciu platnej legislatívy; (4) DSA poskytlo oficiálne ubezpečenie ohľadom súladu s normami pre zdravotné kontroly a monitorovanie produktov rybolovu, ako je uvedené v kapitole V prílohy smernice 91/493/EHS a ohľadom plnenia hygienických požiadaviek rovnocenných s požiadavkami stanovenými v uvedenej smernici; (5) je vhodné stanoviť podrobné ustanovenia týkajúce sa produktov rybolovu dovezených do spoločenstva zo Saint Pierra a Miquelonu, v súlade so smernicou 91/493/EHS; (6) je tiež vhodné vypracovať zoznam schválených zariadení, rybárskych spracovateľských plavidiel alebo chladiarní a zoznam mraziarenských plavidiel v súlade s požiadavkami smernice Rady 92/48/EHS zo 16. júna 1992, ktorá stanovuje minimálne hygienické pravidlá vzťahujúce sa na produkty rybolovu získané na palubeniektorých plavidiel v súlade s článkom 3 ods. 1 písm. a) (I) smernice 91/493/EHS [3]; tieto zoznamy by mali byť vypracované na základe oznámení Komisii od DSA; (7) je vhodné, aby toto rozhodnutie bolo uplatňované 45 dní po svojom uverejnení a tak sa umožnilo potrebné prechodné obdobie; (8) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 "Direction des Services de lAgriculture: Services Vétérinaires (DSA)", ktoré podlieha "Ministère français de lagriculture et de la pêche" je príslušným orgánom v Saint Pierre a Miquelone, určeným na účely overovania a osvedčovania zhody produktov rybolovu s požiadavkami smernice 91/493/EHS. Článok 2 Produkty rybolovu dovážané do spoločenstva zo Saint Pierra a Miquelonu sú v súlade s požiadavkami článkov 3, 4 a 5. Článok 3 1. Každá zásielka je sprevádzaná očíslovaným originálom veterinárneho osvedčenia v súlade so vzorom v prílohe I, ktorý sa nachádza na jednom hárku, riadne vyplneným, podpísaným a s uvedením dátumu. 2. Osvedčenie sa vypracúva aspoň v jednom úradnom jazyku členského štátu, v ktorom sa kontroly vykonávajú. 3. V osvedčení sa uvádza názov, funkcia a podpis zástupcu DSA a jeho úradná pečiatka inej farby, než je farba rubopisov. Článok 4 Produkty rybolovu pochádzajú zo schválených zariadení, rybárskych spracovateľských plavidiel alebo chladiarní alebo z registrovaných mraziarenských plavidiel uvedených v prílohe II. Článok 5 Všetky balenia sú označené slovom "SAINT PIERRE ET MIQUELON" a číslom schválenia/registrácie zariadenia, rybárskeho spracovateľského plavidla, chladiarne alebo mraziarenského plavidla pôvodu nezmazateľným písmom okrem prípadov voľne uložených mrazených produktov rybolovu, určených na výrobu konzervovaných potravín. Článok 6 Toto rozhodnutie sa bude uplatňovať od 4. októbra 2003. Článok 7 Toto rozhodnutie je adresované členským štátom. V Bruseli 18. augusta 2003 Za Komisiu David Byrne člen Komisie [1] Ú. v. ES L 268, 24.9.1991, s. 15. [2] Ú. v. ES L 122, 16.5.2003, s. 1. [3] Ú. V. ES L 187, 7.7.1992, s. 41. -------------------------------------------------- PRÍLOHA I +++++ TIFF +++++ +++++ TIFF +++++ -------------------------------------------------- PRÍLOHA II ZOZNAM ZARIADENÍ A PLAVIDIEL PP : Spracovateľský závod Číslo povolenia | Názov | Mesto Región | Kategória | 975-02-01 | Interpêche | Bd Constant Colmay – Saint-Pierre | PP | 975-02-03 | Société des Nouvelles Pêcheries | Bd Constant Colmay – Saint-Pierre | PP | 975-02-02 | Société Nouvelle des Pêches de Miquelon | Rue des Acadiens – Miquelon | PP | --------------------------------------------------